नौकरानी थालियै च रुट्टी ते सलूना पाइयै ते तौलिऐ कन्नें खट्टियै राजकुमारै पास्सै चली पेई। रसते च उसी ख्याल आया जे ओदी निक्की सारी कुड़ी ऐ ते ओ उसी रुट्टी खलान्दी जा। पता नईं, उत्थें किन्ना चिर लग्गै ते निक्की सारी कुड़ी फाकै गै रौह्‌ग। ओ गेई तां कुड़ी ‘भुक्ख-भुक्ख’ करदी ओदै मगर होई पेई नौकरानी सोचन लगी जे ओ उसी अग्ग बालिए रुट्टी बनाई दिन्दी ऐ तां चिर होई जाग। उस ने थालिया चा इक परौन्ठी कड्डी ते किछ बड़िया ते दो आलू कडि्डयै अपनी कुड़ियै गी खलाई ओड़ी। बाकी रुट्टी सौलिए कन्नें खटि्टयै ओ झट पट चली पेई ते सराई च जाइयै राजकुमारै गी खलाई। जिसलै रुट्टी खाइयै बेहले होए ता नौकरानी ने उनें गी अपनी मालकन दी चिट्ठी दित्ती। राजकुमारै चिट्ठी पढ़ी ते लिखियै इयां परता दित्ता:-